AksaraLLM/aksara-bahasa-daerah-v1 huggingface dataset:
Ratna Listy punika gadhah asma jangkep Ratna Sulistyaningsih (lair ing Madiun, Jawa Timur, 2 Agustus 1973). Ratna Listy punika salah setunggaling penyanyi, juru main sinétron, saha presenter Indonésia. Ratna Listy miwiti karir nalika menang lomba Bintang Radio saha TV se-Jawa Timur nalika taun 1989. Sasampunipun punika Ratna Listy lajeng dados penyanyi profésional. Album ingkang naté dipundamel kados ta Obsessy (1998), Adzan (2002), Hitam Putih (2006) dhuet kaliyan Agus Dhukun, saha album tradhisional ingkang dipundamel kaliyan Doel Sumbang saha Nini Carlina.
Kajawi dados penyanyi, Ratna Listy ugi dados juru main sinétron. Sinetron ingkang naté dipunbintangi Ratna Listy inggih punika sinétron kanthi irah-irahan Tanda Akhir Zaman, Menjemput Impian, saha serial misteri Pengantin Iblis ingkang dipunsiyaraken wonten ing TPI, saha sinétron Shakila, Perkawinan. Ratna ugi naté dados presenter acara Panorama ing ANTV saha Bedah Rumahing RCTI.
Kajawi gadhah karir ing donyaning hiburan, Ratna Listy ugi gadhah bisnis. Ratna punika alumni saking Fakultas Ékonomi Universitas Brawijaya, Malang. Ratna kaliyan garwanipun ndamel PT Cendrawasih Budi Mulia ingkang gadhah usaha wonten ing babagan distributor bahan bakar mirunggan, Pertamax. Amargi operasional perusahaan sadinten-dintenipun dipuncepeng garwanipum, Ratna banjur ndamel sub departemen kanthi babagan usaha event organizer (EO) kanthi nama Ratna Listy Production. Kados EO limrahipun usaha ingkang dipunlampahi punika kados ta wedding organizer, launching product, gathering, ngantos pagelaran.
Ratna Listy ugi naté dados dhalah wonten ing teater ing Taman Ismail Marzuki, Jakarta.

Ratna nikah kaliyan pengusaha ingkang namanipun Swastiarso Herry Putranto nalika tanggal 7 Juli 2002. Saking pernikahan punika Ratna patutan ingkang cacahipun kalih inggih punika Swara Reiki January saha Swara Keisyah Alma Nova.

Cathetan suku 

Aktris Indonésia
Penyanyi Indonésia
Panda Gedhe (Hanzi: 貓熊;; pinyin: mao xiong), Ailuropoda melanoleuca ("Kaki-kucing ireng-putih")utawi ingkang limrahipun dipunwastani Panda. Panda punika salah setunggaling mamalia ingkang limrahipun dipunklasifikasekaken wonten ing famili bruwang Ursidae, ingkang dados kéwan asli Tiongkok tengah. Panda Gedhé manggèn wonten laladan pagunungan, kados ta Sichuan saha Tibet. Nalika setengah abad ke-20 kang kapungkur, panda dados lambang nagara Tiongkok. Sapunika gambar panda ugi dipuncithak dados gambar wonten ing dhuwit emas nagara punika.

Panda miturut nama Chinanipun punika gadhah teges "kucing-bruwang," saha saged ugi dipunwaos bruwang kucing tanpa ngowahi teges. Wonten ing laladan Barat, nama panda punika amargi panda mirib kaliyan Panda abang, ingkang kala rumiyin misuwur kanthi nama Beruang Belang (Ailuropus melanoleucus).

Sanajan miturut taksonomi Panda punika kagolongaken dados kéwan karnivora nanging pandha mangan kados kéwan hèrbivor. Ingkang dados pakananipun panda inggih punika tandur-tuwuhan kaya ta pring. Panda ugi saged dipunwastani kéwan omnivora (saged dipunwastani Karnivora, Omnivora, Hèrbivor), amargi panda ugi mangan endhog lan gegremet. Kekalihipun punika ngandhut protéin kang diperlokaken panda. Kuping panda obah-obah nalika panda lagi mangan.
Panda punika kalebet kéwan ingkang kaancam cures. Panda punika gadhah libido ingkang kedhik saéngga radi kirang anggénipun reprodhuksi.

Cathetan suku 

Mamalia Républik Rakyat Cina
Megafauna Eurasia
Terry Putri utawa kang duwé jeneng dawa Terry Naharyana Enani Putri iku salah siji aktris, bintang modhél lan presenter program televisi. Terry miwiti karir dadi bintang iklan prodhuk Wim Cycle (1996) lan PRV Electronic, (1999). Sawisé iku, Terry Putri main ing seni peran lan presenter.

Sinetron kang tau dibintangi Terry Putri Rada Pahlawan Kebajikan nalika taun 2000, Saras Pembela Kebenaran (2001), Ryo, Penyelamat Bumi (2002), Cowok Ok Cewek Ok-Warkop (2004), Putri Duyung 2 (2004) lan Sheila (2003-2004). Saliyané dadi juru main sinétron, Terry uga dadi presenter gosip Insert kang dibabarake déning TransTV, program acara sport (Trans7), program game, kuis, jalan-jalan lan talk show.

Terry Putri lair ing Banjarmasin tanggal 1 Dhésèmber 1979. Terry Putri iku putrane H. Yusrip Enaniey (alm) lan H. Tiny Yusrip. Terry Putri duwé adhi putri kang jenenge Dewi Oktaviana Enani Putri lan Jeananiey Adinda Putri.

Terry Putri dilamar Rulli Johan nalika 3 Dhésèmber 2002. Terry nikah tanggal 5 Dhésèmber 2009 ing Masjid Nurul Badar, Pasar Minggu, Jakarta Selatan, kanthi mas kawin wujud ali-ali emas putih 9,7 gram saha berliyan ing 12 titik, kadar 0,2 karat.

Sinetron 
 Radar Pahlawan Kebajikan, Produksi: Indosiar, 2000
 Saras, Pembela Kebenaran, Produksi: Indosiar, 2001
 Ryo, Penyelamat Bumi, Produksi: Indosiar, 2002
 Cowok OK Cewek OK-Warkop, Produksi: Soraya Film, 2004
 Putri Duyung 2, Produksi: Soraya Film, 2004
 Sheila, (Leading Role) Produksi: Indosiar, 2003, 2004

Iklan 
 Wim cycle, Produksi: Advindo ,1996
 PRV Electronic, Produksi: Dede Yusuf Prod, 1999
 A Mild Soundranaline, Produksi, RT Films, 2003

TV Host 
 Sensasi Kobatama, (Program ulah raga) SCTV, 1999-2000
 Highlight Kobatama, (Program ulah raga) SCTV, 2000
 Preview Kobatama, (Program ulah raga) SCTV, 2000
 Home Sweet Home, (Life sytle) TPI, 2001
 Trans Tune-in, (Talk Show) TransTV, 2002
 Kuis Transinema, (Kuis) TransTV, 2002
 NBA Games, (karo Udjo P Proj, Program ulah raga), Indosiar, 2001-2003
 WNBA Action, (Program ulah raga), Indosiar, 2003
 Asmaradana, (karo Slamet Raharjo, Talk Show) Lativi, 2003
 Panjat Pinang, (karo Gugun Gondrong, Games) Lativi, 2003
 Road to Vietnam, (Program ulah raga) ANTV, 2003
 Adu Heboh, (karo Gugun Gondrong, Games) Lativi, 2004
 Bola 9 Billiard, (karo Uli herdianansyah, Program ulah raga) ANTV, 2004
 Diary Sinetron AFI Menuju Puncak (Reality Show) Indosiar, 2004
 Insert ing TransTV
 The Master, ngancani Nico Siahaan, 2009

Cathetan suku 

Aktris Indonésia
Iwa-K utawi Iwa Kusuma (). Iwa K punika salah satunggaling penyanyi ingkang gadhah aliran rap ingkang asalipun saking Indonésia.
Iwa K punika anak nomer kalih saking sedhérék ingkang cacahipun sekawan. Iwa K sampun ndamel grup rap nalika taksih sekolah wonten ing SMA. Iwa K lajeng misuwur kaliyan uest Band, Macan' Riupasa, Tori Sudarsono, Yudis DwiKorana, Satya "Nti" M & Gustav saha wiwit mlebet studio rekaman. Album ingkang sampun dipunrilis inggih mneika album ingkang irah-irahanipun Tak Kan nalika taun 1989, lajeng album Meliyana Manuhutu 'Beatify' nalika taun (1990) ingkang dipunrilis wonten ing Jepang.
Nalika taun 1993, Iwa nedahaken manawi piyambakipun rapper lumantar album kanthi irah-irahan Kuingin Kembali. Sasampunipun satunggal taun, Iwan lajeng pikantuk penghargaan wujud BASF Award saking album kaping kalih kanthi irah-irahan Topeng. Album salajengipun inggih punika Kramotak nalika taun 1996 saha Mesin Imajinasi (1998). Album-album punika sukses ing pasaran.
Kajawi dados rapper, Iwa-K ugi dados presenter ulah raga. Iwa K ugi nampa penghargaan saking Panasonic Award tigang taun dangunipun kanthi kategori presenter ulah raga jaler ingkang saé piyambak.
Iwa K ugi akting sinétron sha filem.Sinetron ingkang dipunbintangi Iwa K irah-irahanipun BUNG JENDERAL saha filem layar lebar KULDESAK.
Sasampunipun pacaran dangunipun tigang taun, Iwa banjur nikah kaliyan Selfi nalika tanggal 4 Mèi 2007.
Iwa saha Selvi banjur kolaborasi wonten ing dhuet album kang unik, amarga nggabungaken unsur rap kaliyan dhangdhut. Album punika irah-irahanipun YIN DAN YANG ingkang dipunrilis taun 2009.

Cathetan suku 

Penyanyi Indonésia
Boy Noya (). Boy Noya punika salah setunggaling présènter pawarta tivi Indonésia. Sapunika Boy Noya nggabung kaliyan salah setunggaling stasiun tivi swasta ingkang namanipun Metro TV.

Boy Noya punika alumni saking Universitas Kristen Indonesia. Nalika kuliyah, Boy Noya mendhet jurusan hukum. Sasampunipun punika, Boy Noya lajeng nggabung kanggé ndhèrèk pelatihan singkat ngenani babagan jurnalis tivi saking TF1 France. Nalika taun 1993 Boy Noya miwiti karir dados wartawan. Boy Noya kang sepisanan dados wartawan wonten ing dintenan Kompas. Sasampunipun punika, nalika taun 1994 dumugi taun 2000 Boy Noya lajeng pindhah wonten salah setunggaling stasiun tivi swasta ingkang namanipun ANTV. Nalika nyambut damel wonten ing Antv, Boy Noya dados salah setunggaling présènter acara ulah raga. Kajawi punika Boy Noya ugi taksih nyambut damel dados panyerat lepas wonten ing médhia-médhia cithak upaminipun wonten ing Kalawarti Liga Italia saha Kalawarti Liga Inggris ngantos taun 2000. Nalika taun 2000, Boy NOya ugi nyerat buku pandhuan Piala Éropah 2000. Sasampunipun punika, nalika taun 2000, Boy Noya lajeng pindhah panyambutdamelipun wonten ing Metro TV. Wonten ing Metro Tv, Boy Noya dados présènter pawarta ulah raga. Boy Noya ugi taksih dados présènter ulah raga wonten ing Metro TV ngantos sapunika.

Boy Noya gadhah hobi maos saha ulah raga. Boy Noya punika remen kaliyan salah setunggaling klub bal-balan Italia ingkang dipunwastani Juventus FC. Boy Noya saged wicara kanthi ngginakaken basa Inggris kaliyan basa Indonésia. Miturut Boy Noy, ulah raga langkung ngremenaken tinimbang pulitik.

Cathetan suku 

Presenter tivi Indonésia
Artikel mawa basa krama
Adenosin Triphosphate utawa kang kerep disingkat ATP ya iku senyawa kimia kang duwé énergi dhuwur kang kasusun saka ikatan adenin purin kang katalén ing gula kang duwé kandhungan 5 atom C, ya iku ribose lan 3 gugus fosfat. Ikatan kimiané labil meski ATP iku éwoning molekul kang duwé énergi dhuwur, dadi gampang ngesotna gugus fosfat. Sawektu sél mbutuhna énergi, ATP bisa dipecah nganggo réaksi hidrolisis (réaksi nganggo banyu) lan kadhapur énergi kang diangkud saéngga bisa diangkud lan dienggo déning kabéhan pérangan sél iku.
Énergi kang ana ing ATP iku dipecah dhisik nganggo cara hidrolisis ya iku ngesotna 2 ikatan fosfat ya iku antara ikatan fosfat kapindho lan kaping telu bakal dikasilna Adenosin Difosfat (ADP). Ing réaksi hidrolisis bakal dienggo déning sél kanggo aktivitas. Owahé ATP dadi ADP dipiloni déning pembebasan énergi 7,3 kalori per mol. Kedadéyan owahé ATP dadi ADP iku réaksi bolak-balik, réaksiné iku kaya iki:
ATP 	 ADP + P + 7,3 kalori/mol
Fungsi ATP iku kanggo nyimpen énergi cadhangan kang bisa dienggo nalika-wektu lan sifaté universal (réaksi bolak-balik) dadi ATP uga diarani universal energy carrier. Ing nganggo énergi ATP iku éféktif banget amarga namung kadadéan sesistem ya iku namung njupuk énergi saka sumber ATP.

Cathetan suku 

Biologi
Mutasi ya iku owahé tatanan matéri génetik kang rupané gén utawa kromosom saka indhividhu lan diwarisna mara génerasi sawisé. Mutasi iku bisa kadadéan ing gén kang diarani mutasi gén, mutasi uga bisa kadadéan ing kromosom kang diarani mutasi kromosom. Mutasi kang kadadéan ing sél-sél gamét bakal menurun sifaté, nanging yèn mutasi iku kadadéan mung ing sél-sél somatik makaperubahan iku bakal mung kadadéan ing indhividhu iku lan ora menurun. Herman Yoseph Muller iku duwé pendhapat déné mutasi kang kadadéan ing sél-sél somatik ora bakal nggawa pangowahan ing keturunané. Mutasi kang kadadéan ing sél-sél gamét akèh-akéhé iku sél létal sedurungé dilairna utawa sedurungé gedhé (diwasa).
Mutagénesis iku prosés kedadéyané mutasi. Indhividhé kang ngalami mutasi iku diarani mutan. Faktor kang nyebabna anané mutasi ya iku mutagen. Kasil saka mutasi iku angél diamati amarga:
1.Gén kang ngalami mutasi ing indhividhu tartamtu ora &&&&
2. Gén kang ngalami mutasi lumrahé sifaté letal saéngga ora bisa diamati. Lumrahé indhividhu iku bakal mati sadurungé diwasa.
3. Gén kang ngalami mutasi lumrahé duwé sipat resesif saéngga ing kondhisi héterozigot durung bisa katon.

Cathetan suku 

Biologi
Menara Juche ingkang dipunresmekaken ing tanggal 15 April 1982, sareng kaliyan HUT kaping 70 pimpinan Koréa Lor inggih punika Kim Il-sung. Menara punika nginggilipun 150 mèter lan ing pungkasanipun wonten obor ingkang dipundamel saking bahan langka. Menara dipundamel saking 70 kulit granit, ingkang ateges lambang gesangipun Kim Il-sung wekdal punika. Menara punika gadhah ateges ide kamandirian Juche kanthi wentuk arsitèktur tugu jinis pagoda sèla ingkang dipunyasa ing pramodern Koréa.
Wonten grup patung ing ngajengipun menara inggih punika tigang tokoh inggih punika tiyang ingkang nyambut damel, wong tani, lan intelektual ingkang bekta palu, clurit, lan bekta kuas. Sedya punika ateges sipat struktur kelas Parté. Menara boten tebih saking kali Taedong mlampah ngelajengipun kitha Pyongyang.

Tradisi ing Kumsusan Memorial Palace 
Ing mangsa semi, Mangyongdae lan Kumsusan Memorial Palace dados papan pinujon rakyat Koréa amargi papan punika minangka papan kalairan Présidhèn Kim Il Sung, sapanunggalipun punika wonten pasareanipun.
Panggènipun Mangyongdae boten tebih saking Pyongyang. Lokasipun ing bukit. Saking kainggilanipun punika, saged dipuntingali paningalan ing pundhi kemawon pramila papan punika dipunsebat Mangyong utawi Sedasa Ewu Paningalan.

Gladri

Pranala njaba 

 Foto satelit di Google Maps
 Arsitektur Bersejarah Asia: Juche Tower
 The Juche Idea, Shine All Over The World!

Cathetan suku 

Koréa Lor
Menara
Sajarah
Sirkuit Internasional Sentul ya iku sirkuit balap kang mapan ana ing désa Sentul, kacamatan Babakan Madang, kabupatèn Bogor, Jawa Kulon, Indonésia. Sirkuit iki sok minangka balap motor lan uga ajang Asian F3 lan uga wis tau kacathet dadi penyelenggara MotoGP nganti tekan pungkasan taun 1997. Panjang sirkuit iki yaiku 3.965 m.

Sajarah 
Usaha nalika yasa sirkuit Formula Siji kang kaping loro ana ing Asia sawisé Jepang ya iku ana ing Indonésia, watara limolas taun kapungkur nalika Hutomo Mandala Putra-putra présidhèn Republik Indonésia nalika iku H.M. Soeharto-dadi pelopor kanggo yasa salah siji sirkuit ana ing Sentul.
Sirkuit sentul kang dawané 4,12 ? iki dikarepake bisa ndadèkake Indonésia dadi salah siji nagara nagara kang nyelenggarakake Formula Siji, nganti tekan pungkasan taun 1997, krisis monetèr ana ing wewengkon Asia nyebabake sirkuit sentul ora mungkin manèh kanggo nindakaké balapan Formula One. Rampung dibangun nalika tauan 1994, fasilitas kang ana ing sirkuit iki saiki wis kalah déning parkembangan jaman kang sansaya rikat, prakara iku nyebabake sirkuit iki ora layak menah dadi salah siji sirkuit kang bisa nyelenggarakake ajang balap super cepat sekelas kaya Formula Satu.
Nanging sirkuit iki tetep cocog kanggo pembalap kang mèlu kompetisi ana ing ajang Asian Formula 3 Super Series. Sawisé sirkuit iki didandani sirkuit iki dinyatakake layak déning FIA kanggo nylelenggarakake balap kaya balapan A1 Grand Prix, ya iku tingkat nomer 2 (tingkat 1 ya iku standar kanggo balap sekelas F1) mula sirkuit sentul minangka nyelenggarakake A1 Grand Prix sadawané rong taun ya iku taun 2005-06 lan 2006-07).

Cathetan suku 

Ulah raga
Jawa Kulon
Farhat Abbas () inggih punika pengacara ingkang kawentar minangka pengacara ingkang asring mbiyantu ngurus kasusipun para selebritis. Panjenenganipun lajeng dados kawentar kados selebritis. Panejenenganipun naté palakrami kaliyan penyanyi Nia Daniati. Farhat natè dados calon législatif kanthi mlebet Parté Karya Peduli Bangsa (PDKB), panjenenganipun kawentar kanthi solah bawa ingkang kontroversial ingkang asring ngadhepi masalah kaliyan sawatawis tiyang èstri.
Farhat naté dipunkabaraken palakrami kaliyan pawèstri ingkang namanipun Ani Muryadi, ingkang statusipun sampun randha. Ngantos wonten kabar malih manawi Farhat sampun palakrami kaliyan Ani ing tanggal 19 Mèi 2005. Saking kasus kasebat punika kekalihipun gantos dhateng masalah sanèsipun inggih punika tuntutan utang. Tiyang èstri sanèsipun ingkang ugi dipunkabaraken naté palakrami kaliyan Farhat inggih punika artis sinétron Kumalasari. Lajeng kaliyan tiyang èstri sanèsipun ingkang namanipun Melani sukmawati alias Lala, ingkang ugi ngakeni naté palakrami kaliyan Farhat. Sanajan ramé dipunpawartosaken kanthi kasus-kasus tuntutan "para tiyang èstri" punika nanging pungkasanipun pawartos ical piyambak. Farhat pikantuk posisi ingkang kados sapunika minangka pengacara ingkang kawentar ing yuswa ingkang relatif taksih enèm. Sanajan boten saged dipunsangkal manawi karier priyantun jaler lulusan Fakultas Hukum Universitas Pasundan Bandung punika dados kawentar sasampunipun palakrami kaliyan penyanyi Nia Daniati.

Cathetan suku

Pranala njawi 
Farhat Abbas

Artikel mawa basa krama
Cameron Diaz utawi kanthi nama jangkep Cameron Michelle Diaz () ing San Diego, California, Amérikah Sarékat inggih punika salah satunggalipun artis saking Amérikah Sarékat. Panejenganipun punika putra kaping kalih saking tiga sadhèrèk kanthi kakang ingkang namanipun Chimene Diaz lan rayi Michael Diaz. Cameron dados kawentar nalika dados paraga ing filem The Mask, There's Something About Mary, My Best Friend's Wedding, Charlie's Angels, Shrek, lan Gangs of New York.

Gayutan kaliyan sajarah pagesanganipun, Cameron Diaz punika sadèrèngipun naté gadhah sesambetan mirunggan kaliyan prodhuser filem Carlos De La Torre, aktor Matt Dillon, Jared Leto, lan musisi métal personil NSYNC Justin Timberlake ngantos kalih taun dangunipun. Nanging sesambetan mirunggan kaliyan Timberlake ingkang kathah pikantuk sorotan saking médhia boten saged langgeng lan pedhot amargi bénten yuswa.

Karièr 
Cameron Diaz miwiti karièripun ing panggung modhèl nalika nembé yuswa 16 taun, sasampunipun lulus SMA. Nalika samanten panejenenganipun dipunkonntrak déning agèn modhèlling ingkang namanipun Elite Model Management. Boten sawatawis dangu, panjenenganipun lajeng nyambut damel minangka modhèl prodhuk misuwur kados Calvin Klein lan Levi's. Nalika yuswa 17 taun panjenenganipun dados samak ngajeng kalawarti Seventeen édhisi wulan Juli 1990. Karièripun ing jagad akting dipunwiwiti taun 1994. Nalika samanten, Cameron miwiti karièr ing jagad punika kanthi dados paraga Tina Carlyle ing filem The Mask.

Cathetan suku

Pranala njawi 
 Cameron Diaz Videos

Artikel mawa basa krama
Aktor Amérika
Lair 1972
Uzbek iku salah siji suku Bangsa Turkik kang akèh urip ing Uzbekistan, Asia Tengah. Wong Uzbek uga akèh kang urip ing Afganistan, Tajikistan, Kyrgyzstan, Turkmenistan, Kazakhstan, Ruslan lan provinsi Xinjiang ing Républik Rakyat Cina. Paling sithik wong Uzbek ana ing Iran, Turki, Pakistan, Amérika Lor lan Éropa Kulon.

Jeneng Uzbekistan pisanan saka Uzbekistan Khan, salah siji panguwasa ing sangisoré Kakaisaran Mongol ing abad angka 14. Nalika abad 15, nalika bebarengan pecahé Kakaisaran Mongolia para pedagang Uzbekistan lumaku ing sadawané Jalur Sutra liwat Xinjiang kanggo bisnis.

Wong suku Uzbek akèh kang dadi wong tani lan ngopèni wedhus, lan jaran. Cacahé wong Uzbek kurang luwih ana 14.800 ing Cina, mligi kang mapan ing Yining, Tacheng, Kashgar, Urumqi, Shache, lan Yecheng ing Dhaérah Otonom Uigur Xinjiang.

Lumrahé wong Uzbek iku wong kutha. Para wargané wis éntuk pendhidhikan, ngèlmu, lan kerajinan. Mung sithik saka wong kang urip ing Xinjiang kidul, uripé dadi wong tani.

Suku bangsa Uzbek duwé basa dhéwé, ya iku kang diduwèni Turki Austronesia saka Filum Altai. Karakter basané iku nggunakaké tembung-tembung fonètik miturut alfabèt Arab.

Miturut carita punjeré peradhaban bangsa Uzbek ana ing Lembah Ferghana.

Cathetan sikil 

Suku bangsa ing Cina
Suku Turkik
Turkik
Bangsa Azerbaijan utawi bangsa Azeri <ref name="internet2">[http://www.joshuaproject.net/affinity-blocs.php?rop1=A015 Ethnic People Groups of the Turkic Peoples Affinity Bloc'''] dipunundhuh tanggal 21 September 2011)</ref>
inggih punika nama salah satunggalipun bebrayan ingkang mapan ing wewengkon Kaukasus ngantos dumugi nagari Iran. Sanaos asal-usulipun bangsa Azerbaijan punika boten cetha, nanging ing sadangunipun sajarah, laladan lan kawula bangsa Azeri sampun kathah nampi invansi (dipunjajah bangsa sanès). Wewengkon bangsa Azeri ingkang sepisanan dipunlemponganaken bangsa Pèrsi nalika abad kaping 6 sadèrèngipun Masehi, kakuaosanipun Pèrsi ing wewengkon kasebat dipunpendhet déning bangsa Turki. Sadangunipun abad kaping 13, wewengkon punika wonten sangandhapipun kakuaosanipun Genghis Khan.

Kathahipun saking sing ndunungi bangsa Azeri punika agaminipun Islam. Tiyang Arab wiwitanipun nepangaken agami Islam ing wewengkon punika nalika abad kaping-7, lan wiwit wekdal samanten agami punika dipunpraktikaken ing wewengkon bangsa Azerbaijan. Nalika taun 1979, kathah tiyang Azeri ingkang damel koloni-koloni émigran ing nagara-nagara Asia Tengah. Koloni Azeri ing Turkmenistan méh sadaya wasis ing babagan ngulah lisah (lenga). Ing nagari Asia Tengah sanèsipun, komunitas Azeri kapérang dados kalih kelompok, inggih punika komunitas tiyang tani désa lan komunitas sing ndunungi kutha ingkang kathahipun nyambut damel dados teknisi lan insinyur. Tiyang Azeri Turkmenistan limrahipun agaminipun Islam aliran Singah, nanging kathah ugi ingkang aliranipun Hanafi. Aliran Singah Azeri inggih punika gegayutan sajarah antawisipun Azerbaijan lan Iran. Ngantos dumugi abad kaping 20, kathah tiyang Azeri langkung ngakeni piyambakipun minangka tiyang Islam tinimbang tiyang Azerbaijan utawi Turki. Tiyang punika pitados bilih dados komunitas agami Islam'' langkung wigatos tinimbang dados satunggalipun bangsa.

Cathetan suku

Pranala njawi 
"Azerbaijani"

Artikel mawa basa krama
Aditya Prambudhi, langkung misuwur kanthi nama Demian (). Demian Aditya punika salah satunggaling illusionist Indonésia.
Demian punika putra pambajeng saking sadulur ingkang cacahipun kalih. Damian Aditya wiwit sinau sulap nalika yuswanipun nembé 10 warsa. Damian sinau sulap nalika iku kanthi otodidak.

Karir Demian dipunwiwiti nalika warsa 2002. Nalika samanten, Demian ndhèrèk salah satunggaling kompetisi pemilihan Abang saha None Jakarta. Wonten ing lomba punika, Damian saged menangaken kalih juwara inggih punika dados Abang Persahabatan 2002 saha Abang Favorit 2002.
Nalika wiwitan warsa 2007 Demian dados bintang wonten acara tivi kang sepisanan, acara punika irah-irahanipun sami kaliyan namanipun piyambak inggih punika "Demian Sang Illusionist". Acara punika saged tampil kirang langkung kalih warsa wonten salah satunggaling stasiun tivi swasta inggih punika ANTV.
Warsa 2009, Demian ugi gadhah acara wonten SCTV. Acara punika ugi gadhah irah-irahan sami kaliyan namanipun, inggih punika "House Of Demian". Nalika pungkasan warsan 2009 ngatos wiwitan warsa 2010, stasiun tv Trans7 ngajak Demian dados wonten acara kanthi irah-irahan Begadang.

Nalika sasi April 2010 Demian ugi tampil malih wonten ing acara ingkang irah-irahanipun "Gara-Gara Magic" ingkang dipunbabaraken déning Trans7.
Dinten Jumat, tanggal 13 Juni 2008, Demian saged teleportasikaken salah satunggaling bal ageng kanthi dhiameter 8 mèter saha tiyang ingkang cacahipun pitu saking Lapangan Blok S Jakarta ngantos Lapangan Gasibu Bandung, Jawa Barat. Demian nikah kaliyan artis Yulia Raachman. Saking pernikahan punika Demian patutan ingkang lair tanggal 23 Oktober 2009 wonten RS. Medistra, Jakarta. Nama putranipun punika Kiandra Aldia Arka.

Cathetan suku 

Pesulap Indonesia
Suku Tajik iku suku kang urip ing Républik Rakyat Cina. Ing pérangan wétan kutha Pamir, Xinjiang kang dadi pintu gerbang lumebu ing China ing panggonan sakulone Taxkorgan Tajik Autonomous Country kutha kang dibangun wiwit taun 1950-an. Panggonan iki wis dipanggoni suku Tajik wiwit biyèn. Akeh-akèhé 41.028 Suku Tajik manggon ing sajeroning masarakat kang kompak ing Taxkorgan, lan ing Xinjiang kidul, uga kalebu Shache, Zepu, Yecheng lan Pishan. Saliyané suku Tajik ing Taxkorgan, urip bebarengan karo Suku Uygurs, Kirgizs, Xibes lan Hans.''

Wiwit dhisik, wong suku Tajik uripé ing padang rumput kanthi cara angon, lan bercocog tanam. Ing mangsa semi, Suku Tajik nandur jelai gandum, kacang-kacangan, lan tuwuhan kang bisa tahan nalika mangsa dingin. Wong suku Tajik angon kéwan ternak nalika mangsa panas, golèk suket, panen ing mangsa palastra, lan banjur thengok-thengok ing omah nalika mangsa dingin, uripé uga nomaden.

Wong lanang lan wadon migunakaké kaus sikil kang dawa, sepatu bot kulit wedhus kang lembut lan dawa kanthi sol kulit yak, lan entheng lan bisa tahan suwi, mathuk kanggo lumaku-lumaku ing gunung. Para angon kéwan ternak suku Tajik seneng dhahar mentega, susu asem, lan produk susu liyané. Kaum iki ora dhahar daging babi.

Cathetan sikil

Suku bangsa ing Cina
Cina
Wong Lhoba iku golongan wong kang ana ing Républik Rakyat Cina. Golongan wong iki kagolong paling cilik cacah jiwané tinimbang golongan-golongan wong liyané. Wong iki diakoni déning pamaréntah Cina wiwit taun 1965, lan dadi salah siji golongan wong saka 56 ètnis ing Cina. Kanthi cacah jiwa watara wong 3.000, wong Lhoba uripé ing laladan Mainling, Medog, Lhunze lan kabupatèn Nangxian ing Tibet Kidul kulon. Saliyané iku, ana warga kang manggon ing Luoyu, Tibet kidul lan ing sadawané winatesan India lan Nepal.

Wong Lhoba mung migunakaké basa khas duwéké Tibet-Myanmese kang kalebu ing sistem basa Tibet-Cina. Sabeneré akèh wong kang migunakaké basa Tibet. Ora ana cathetan naskah kang tinulis nalika jaman biyèn déning wong Lhoba. Jaman biyèn wong Lhoba kanthi cara ngukir ing sadhuwuring kayu.

Jaman biyèn, uripé Wong Lhoba sengsara. Wong iki diintimidasi lan ngrasakaké diskriminasi déning pamaréntah laladan Tibet. Wong Lhoba dianggep saka kasta kang luwih cendhek, akèh wong saka wong iki kang diusir lan kapeksa manggon ing alas lan gunung. Wong wong Lhoba ora diéntukaké lunga saka kana tanpa ijin lan ora éntuk nglakoni doltinuku karo golongan wong liyané. Saliyané iku uga ora éntuk nikah karo wong Tibet. Wong wong iki kudu golèk panguripan kanthi cara ngumpulaké panganan, mburu lan mancing amarga asil gandum kang ora nyukupi.

Wong Lhoba duwé adat lan kebiyasaan nganggo klambi kang béda-béda ing saben klan. Wong Lhoba kang manggon ing pérangan lor Luoyu, kang lanang nganggo klambi kang ora ana lengene, kancing ing ngarep, jaket ireng nganti tekan dhengkul kagawé saka wol wedhus lan ditambah nganggo topi kang kagawé saka kulit bruwang utawa bahan kang ditenun saka gagang-gagang pring utawa rotan dicampur karo kulit bruwang.

Cathetan sikil 

Cina
Suku bangsa ing Cina
Suku Maonan iku suku kang ana ing Républik Rakyat Cina. Cacahe warga suku Maonan kurang luwih 107.166, uripé ing laladan lor Laladan Otonomi Guangxi Zhuang, punjre ing Maonan Huang Jiang. Suku iki uripé ana ing pagunungan, mula populasine sithik banget. Suku iki ngarani wargane kanthi sesebutan Anan, kang tegesé wong-wong kang urip ing kéné.

Komunitas Masarakat Maonan urip ing laladan sub-tropis kang ditandhani kanthi iklim kang sejuk lan sesawangan kang éndah, kanthi bebukitan watu kang methungul, ing antarané dataran kang cendhek. Ana akèh kali cilik kang bisa kanggo ngaliri sawah. Tuwuhan kang tahan kaanan garing ditandur ing laladan Gunung Dashi ing kana banyu dadi barang kang langka. Saliyané pari, tuwuhan tetanèn kalebu jagung, gandum, tela rambat, kedelai, kapas lan tembakau. Kawasan iki duwé akèh sumber daya mineral kaya déné wesi, mangan lan merkuri. Suku Maonan kaloka kanthi kaprigelane kanggo nggedhekake sapi potong, kang didol ing pasar ing Shanghai, Guangzhou lan Hong Kong.

Suku Maonan kaloka kanthi sopan santunne lan ramah, ngundang saben sadulur-seduluré liyané nalika ketemu ing dalan. Nalika a, mereka na tamu kang dolan, Suku Maonan ngguyoni kanthi nyuguhake panganan kang paling apik.

Cathetan sikil 

Cina
Suku bangsa ing Cina
Suku She iku saka 56 suku kang ana ing Républik Rakyat Cina. Kurang luwih ana 709.592 wong Suku She urip ing Zhejiang, Jiangxi lan Guangdong, Fujian. Suku She iku minoritas kang gedhé dhéwé ing provinsi Fujian lan Zhejiang. Suku She urip bareng karo Suku Han. Suku She lan Suku Han ngarani wong rong suku kang urip bareng kanthi ajejuluk Shanha. Shanha iku tegesé Shan tegesé gunung, lan Ha tegesé pelanggan. Dadi Shanha tegesé pelanggan saka gunung.
Suku She akèh kang urip ing papan kang ana bukite, lan ana lembahe. Papan kang dadi panggon uripé suku she iku hawane lembab, lan ora patiya adhem. Wong Suku She akèh sing dadi tani lan padha nandur pari, tela, gandum, kacang, mbako, lan kenthang.

Basa Suku She iku mirib karo dhialèk Hakka, salah siji saka 7 dhialèk ing Républik Rakyat Cina, saka Suku Miao-Yao saka filum Sino Tibet. Suku She anggoné ngomong nggunakaké  basa nasional Cina. Suku She kang urip ing Guangdong anggoné ngomong nganggo basa kang mirib karo dhialèk Suku Miao. Aksara kang digunakaké ya iku aksara Cina.

Cathetan sikil 

Suku bangsa ing Cina
Cina
Wong Oroqen utawa Suku Oroqen ya iku suku saka 56 suku kang ana ing Républik Rakyat Cina.
Cacahe wong Oroqen Tiongkok nganti 8000 wong luwih. Suku bangsa iki uripé ing pagunungan Xing'an, papan kang ana ing antarané Panggon Otonom Mongolia Jero lan Provinsi Heilongjiang, pase ana ing Kabupatèn Otonom Oroqen Keresidenan Hulunboir Panggon Otonom Mongolia Jero. Basa kang digunakaké ya iku basa Oroqen kang kagolong ing rumpun basa altai. Suku Oroqen ora duwé aksara dhéwé, aksara kang digunakaké ya iku aksara Mandarin. Oroqen duwé teges jejuluk kanggo wong kang urip ing pengunungan utawa warga kang nduwéi rusa kutub. Jeneng oroqen ana ing cathetan sajarah wiwit Dinasti Qing.
Mbah buyute suku Oroqen ndhisik urip ing sakidule Pegunungan Hing'gan sanjabane Provinsi Heilongjiang. Nalika abad angka 17, amarga invasi saka Ruslan, warga suku Orqen ngalih menyang panggonan cedhak Lesser Pegunungan Hing'gan.

Jeneng Orqen ana wiwit taun rong puluh, jaman Kangxi. Jeneng iki asring ditulis ing cathetan sajarah Dinasti Han minangka Erchun, Elechun,Eluchun, Elunqi. Sawisé Républik Rakyat Cina ngadeg ing taun 1949, suku iki kanthi resmi dijenengi Oroqen ètnis minoritas.
Jaman biyèn wong saka Suku Oroqen uripé kanthi cara ngajak kéwan lan mancing. Sawisé ngadeg Républik Rakyat Cina, suku iki sithik mbaka sithik lunga saka alas lan urip netep, banjur wiwit ngingoni kéwan.

Cathetan sikil 

Suku bangsa ing Cina
Cina
Salvador Felip Jacint Dalí Domènech () ya iku salh siji pelukis kang dadi wong paling wigati ana in g nagara Spanyol. Dhèwèké dikelan saka karya-karyané yang duwé aliran surealis. Kasil saka karya-karyané dikenal amarga na kombinasi impen kang aneh (bizzare) karo draftmanship lan keahliane kanggo nggambar kang luar biyasa uga diprabawai déning master Renaissance. Dali ya iku sawijining artis kang duwé talenta lan imaginasi kang gedhé. DHeweke uga ngakoni yèn seneng kanggo nglakokaké gawéan-gawéan kang ora umum lan biyasa dilakoke wong liya kanggo narik perhatian awake dhéwé, kang kadang-kadang uga nganggu para penggermar kang seneng marang hasil karya lukisane lan uga para pengkritik, amarga saka perilaku "keteaterannya" kang èksèntrik kadang-kadang uga dadi bayangan saka kasil karyané kang ana ing perhatiane publik.

Cathetan suku 

Dalí, Salvador
Lair 1904
William "John Paul" Gallagher utawi Liam Gallagher () ing Burnage, Manchester, inggih punika salah satunggalipun musisi lan pangripta lagu saking Inggris. Panjenenganipun dados tetunggulipun band Oasis. Nanging band-ipun William ingkang sapunika inggih punika Beady Eye. Panjenenganipun punika dados salah satunggalipun tiyang ingkang misuwur ing jagad musik Inggris modhèren amargi gaya nalika nyanyi.

Awit Oasis dipuntilar déning Noel nalika Agustus 2009, William pungkasanipun lajeng nglajengaken kariripun ing jagad musik kaliyan Gem Archer, Andy Bell, Chris Sharrock, Jay Darlington kanthi damel band ingkang namanipun Beady Eye.

Kulawarga 
William miyos ing Burnage, Manchester. Panjenenganipun punika putra kaping tiga lan pungkasan saking pasangan Thomas lan Peggy Gallagher. Nalika samanten ramanipun, Thomas, asring ngawontenaken cecongkrahan ing kulawarganipun, kalebet dhumateng William lan kalih kangmasipun, Noel lan Paul. Cecongkrahan punika banget anggènipun mangaruhi William lan dados inspirasi kanggé dados seniman.

Nalika taksih alit, William punika gadhah sipat nakal. Panjenenganipun dipumedalaken saking sekolah nalika yuswanipun 15 taun amargi gelut. Ngantos panjenenganipun naté nyolong pit, nanging pungkasanipun panjenenganipun remen kaliyan jagad musik.

Tanggal 7 April 1997, William palakrami kaliyan Patsy Kensit. Saking palakrami punika panjenenganipun patutan satunggal ingkang namanipun Lennon Francis ingkang miyos ing wulan September 1999. Nanging satunggal taun salajengipun William kaliyan Patsy pegatan.

Cathetan suku

Pranala njawi 

 Situs web resmi Oasis

Artikel mawa basa krama
Pemusik miturut kewarganagaraan
Lair 1972
Kristina Iswandari (). Kristina punika salah setungaling penyanyi dhangdhut Indonésia. Amargi asring tampil mirib kaliyan Krisdayanti, Kristina banjur dipunwastani Krisdayanti Dangdut ("KD").
Wiwit alit, Kristina remen nyanyi. Nalika umuripun 12 taun, Kristina sampun nyanyi wonten ing panggung. Kristina punika anak kaping gangsal saking pasangan Bowo Sukiswo saha Dariah. Kristina punika lulusan saking SMA PGRI 1 Pemalang, Jawa Tengah. Sasampunipun lulus sekolah, Kristina banjur ndhérék tiyang sepuhipun wonten Jakarta.
Kristina naté pikantuk penghargaan wonten ing musik dhangdhut kados ta Penyanyi Wanita Dangdut Terbaik AMI Sharp 2002, MTV Dangdut (2003), saha Penyanyi Dangdut Terbaik (2004).

Kristina naté digosipaken caket kaliyan Icha Jikustik, Saiful Jamil saha Ivan Zay. Nanging pungkasanipun, Kristina lajeng nikah kaliyan salah satunggaling anggota DPR-RI saha pengurus parté PPP (Parté Persatuan Pembangunan) ingkang namanipun Al Amin Nur Nasution. Kekalihipun nikah nalika tanggal 4 Januari 2007. Pasangan punika dipuncomblangaken kaliyan penyanyi Emilia Contessa. Nanging sasampunipun 6 wulan nikah, nalika tanggal 29 Juni 2007, Kristina nggugat pegat garwanipun wonten Pengadilan Agama Jakarta Selatan. Kekalihipun sarujuk damai nalika wulan November 2007. Pungkasanipun Kristina lajeng pegatan kaliyan garwanipun.
Kristina nggabung wonten grup musik dhangdhut Tiga Kembang kaliyan Cici Paramida saha Ikke Nurjanah.

Cathetan suku 

Aktris Indonésia
Penyanyi Indonésia
Itje Trisnawati (miyos ing Tasikmalaya, Jawa Kulon ). Itje Trisnawati punika salah setunggaling penyanyi dhangdhut Indonésia. Itje punika ugi dados mantan garwanipun présènter "Aneka Ria Safari" saha pelawak ingkang namanipun Eddy Sud. Itje naté nembangaken lagu hits kanthi irah-irahan Duh Engkang wonten ing éra 1980-an. Itje lajeng palakrami malih kaliyan garwanipun ingkang kaping kalih ingkang namanipun Agung Indra Permana Sarwono. Nanging garwanipun punika ugi tilar donya nalika taun 2007.

Itje miwiti karir nalika taun 1979. Itje Trisnawati lajeng langkung misuwur malih nalika kepanggih Eddy Sud, Koordinator Artis Safari ingkang misuwur ndamel suksèsing para artis. Karir Itje sangsaya saé nalika Itje palakrami kaliyan Eddy Sud. Album-album Itje laris ing pasaran. Déné lagu-lagu ingkang dipuntembangaken Itje kados ta lagu kanthi irah-irahan "Diam-Diam Mesra" ingkang diripta Pompi nalika taun 1982, "Dibelai" ingkang dipundamel Muchtar B nalika taun 1983, "Duh...Engkang" riptaanipun Muchtar B (1989), "Madu Merah" riptaanipun Muchtar B (1990), "Lenggang Kangkung" riptaanipun Muchtar B (1992), "Aku Cinta Padamu" riptaanipun (Alm.) Latief Khan (1995), "Satu Malam" riptaanipun Muchtar B (1995), "Singgasana Cinta" riptaanipun Yudhi Hana (1996), "Réyog Ponorogo" riptaanipun Hendro Saky (2001), saha sanès-sanèsipun.

Nanging kasuksèsan karir boten imbang kaliyan kasuksèsanipun yasa rumah tangga. Sasampunipun kirang langkung 23 taun palakrami, Itje lajeng pegatan kaliyan Eddy Sud. Kamangka nalika samanten, Itje sampun patutan cacahipun kalih saking palakraminipun kaliyan Eddy Sud. Putra punika namanipun Eka Sutrisna saha Ety Suryawati. Sasampunipun pegatan Itje lajeng palakrami malih kaliyan Agung Sarwono, salah setunggaling pengusaha ingkang gadhah show room mobil. Nanging Agung lajeng séda amargi kénging lelara jantung.

Cathetan suku 

Aktris Indonésia
Penyanyi Indonésia
Artikel mawa basa krama
A. Rafiq (). A. Rafiq punika salah setunggaling aktor Indonésia. Kajawi dados aktor, A. Rafiq ugi misuwur minangka penyanyi dhangdhut Indonésia. A. Rafiq punika salah setunggaling penyanyi dhangdhut kanthi dandanan modhèl niru Elvis Presley. A. Rafiq misuwur kanthi kalungguhan dados penyanyi dhangdhut ingkang kondhang. Lagu dhangdut ingkang sepisanan dipuntembangaken déning A. Rafiq inggih punika lagu ingkang irah-irahanipun "Pengalaman Pertama". Lagu dhangdhut punika dados lagu top hit ing tengahan taun 1978. Lagu punika lajeng dipunyanyèkaken malih déning Nirina Zubir ingkang dhuèt kaliyan grup musik ingkang namanipun Slank. Lagu punika lajeng dados jalur swanten filem kanthi irah-irahan Get Married. Kajawi dados penyanyi dhangdhut, A. Rafiq punika ugi naté akting wonten ing filem layar lebar. A. rafiq akting filem layar lebar kaliyan Farouk Afero. A Rafiq ugi naté gadhah profesi dados sutradara. Nalika samanten, A. Rafiq nggarap sinétron drama semi musikal ingkang irah-irahanipun Si Miskin Bercinta. Nalika nggarap sinétron seri punika, A. Rafiq ugi nggarap sesarengan kaliyan musisi-musisi saha penyanyi kados ta Mansur S, Hetty Soenjaya, Jaja Miharja, saha Ira Savira, kejawi punika ugi wonten artis kawakan ingkang namanipun Mieke Wijaya. A. Rafiq gadhah katurunan Arab. A. Rafiq naté sekolah wonten ing studi akting ing LPKJ (sapunika IKJ), saha ndhèrèk workshop ngéngingi caranipun damel filem ingkang dipunwontenaken déning TIM sesarengan kaliyan Persatuan Artis Film Indonésia. Putra-putranipun A. Rafiq ingkang sukses gadhah karir wonten ing donyaning hiburan Indonésia inggih punika Fadila A Rafiq, Faiz A Rafiq, Farabi A Rafiq, Farhad A Rafiq saha Fairuz A Rafiq.

Cathetan suku 

Aktor Indonésia
Penyanyi Indonésia
Artikel mawa basa krama
Lair 1948
Meggy Zakaria (). Meggy Z punika salah setunggaling penyanyi dhangdhut. Kajawi nyanyi dhangdhut, Meggy Z punika ugi salah setunggaling aktor. Meggy Z misuwur dados penyanyi dhangdhut uga juru main sinétron saha filem layar lebar.
Meggy Z wiwit nyanyi dhangdhut nalika taun 1958. Nanging ngantos taun 1980-an namanipun kirang misuwur. Wiwit taun 1981 Meggy Z wiwit ndamel lagu. Namanipun Meggy Z wiwit misuwur nalika nyanyekaken lagu ingkang dipundamel Obbie Mesakh. Lagu punika gadhah irah-irahan Lebih Baik Sakit Gigi. Wonten ing ajang Anugerah Dangdut TPI 1997, Meggy naté pikantuk penghargaan dados Penyanyi Rekaman Dangdut Terbaik. Sasampunipun satunggal taun saking punika, lagu kanthi irah-irah-irahan Benang Biru dados lagu Dangdut ingkang saé piyambak wonten ing lomba Anugerah Dangdut TPI 1998. Meggy Z ugi dados penyanti lanang favorit wonten ing lomba Anugerah Dangdut TPI nalika taun 2002.
Meggy Z naté akting wonten ing sinétron BULAN BERKACA,JADI POCONG, saha DUK DUK MONG. Meggy nikah kaliyan Zainabun nalika taun 1970.

Meggy Z tilar donya amargi gerah lelara jantung. Meggy Z séda wonten Griya Sakit Margonda, Dhépok nalika jam 23.30 WIB. Miturut kluwarganipun Meggy, Meggy punika pancen sampun dangu gerahipun. Meggy Z dipunsarekaken wonten ing TPU Cilangkap. Lagunipun Meggy Z ingkang irah-irahanipun Jatuh Bangun naté dipunyayekaken kaliyan Kristina saha grup band ingkang misuwur ing Indonésia inggih punika Tiket. Sasampunipun séda, Tiket ugi ngaransemen musik rock kanthi lagunipun Meggy Z.

Cathetan suku 

Aktor Indonésia
Wong mati
Penyanyi Indonésia
Reynold Panggabean (). Reynold Panggabean punika salah satunggaling komposer, juru main filem, saha penyanyi. Reynold Panggabean punika ugi dados mantan anggota group The Mercy's. Kajawi punika, Reynold Panggabean ugi dados pimpinan kelompok musik Tarantulla.
Reynold Panggabean wonten Tarantulla menik ngasilaken lagu-lagu dhangdhut kanthi musik dhangdhut "fusion" inggih punika campuran musik rock lan jazz. Musik punika saged nembus pasaran musuk ing pasar Jepang. Nalika taun 2005, Reynold dados penasihat Kontes Dangdut wonten ing TPI.
Pernikahan Reynold kang sepisanan inggih punika kaliyan aktris kang diorbitaken piyambak ingkang namanipun Camelia Malik. Pungkasanipun Camelia Malik nikah kaliyan Harry Capri nalika taun 1988. Reynold Panggabean banjur nikah karo aktris cantik Anna Tairas. Saking pernikahan punika, Reynold Panggabean patutan ingkang namanipun Kevin Reyan. Nanging sasampunipun nikah dangunipun 11 taun, Reynold saha Anna Tairas banjur cerai nalika taun 2001.
Nalika sasi Oktober 2005 Reynold dikabaraken merkosa pembantu rumah tangga. Punika amargi wonten pembantu rumah tangga ingkang nglaporaken Reynold wonten ing kantor pulisi kanthi tuduhan pelecehan sèksual saha perkosaan. Nanging tuduhan punika boten dipunakeni Reynold.
Reynold ugi gadhah kasus dugaan ngrusak kodhak kagunagnipun salah satunggaling acara infotainment. Pungkasanipun, nalika wulan Désémber 2005, Reynold dados tersangka wonten ing dugaan pencabulan tumrap pembantunipun inggih punika Tiah saha Wiwin.

Cathetan suku 

Penyanyi Indonésia
Musisi Indonésia
Aktor Indonésia
John Wesley () inggih punika salah satunggalipun teolog Inggris. John punika putranipun pendeta saking gréja Anglikan. Ramanipun namanipun Samuel Wesley lan ibunipun Susanna Annesley. John ugi gadhah rayi ingkang miyos ing taun 1707 (Charles Wesley). Panjenenganipun misuwur minangka pangadhegipun Gréja Metodis.

Biografi 
John Wesley gesang ing tengah-tengahipun masarakat Inggris ingkang taksih kapérang dados kelas-kelas sosial, inggih punika kelas bangsawan, kelas manengah, lan kelas ngandhap. Nalika samanten wonten kasenjangan sosial ing antawisipun kelas ngandhap kaliyan kelas manengah manginggil. Kasenjangan sosial punika dipunpengaruhi déning sistem ékonomi indhustri asil Revolusi Indhustri. Wesley mirsani wonten katimpangan ing antawisipun kelas tiyang sugih lan tiyang ingkang mlarat. Kelompok tiyang ingkang gadhah kakuaosan tansah nyugihaken pribadinipun piyambak, sanajan kathah kawula ngandhap ingkang kangelihen lan penyakiten.

Nalika taun 1714 John mlebet sekolah Chartehouse ing London. Panjenenganipun sinau ing sekolah kasebat ngantos dumugi taun 1720 lan lajeng pindhah dhateng universitas Oxford. Taun 1724, panjenenganipun pikantuk gelar sarjana enèm lan pikantuk kalungguhan diaken ing taun 1725. Salajengipun ing taun 1726, panjenenganipun dados asistén dhosén ing Lincoln College, Oxford kanthi nglajengaken gelar sarjananipun. Nalika taun 1727, panjenenganipun pikantuk gelar sarjana, lan lajeng dipundadosaken imam pambiyantu ramanipun ing. Ing taun 1735, Wesley tindak dhateng Georgia saperlu mbiwaraken Injil. Nanging panjenenganipun boten kasil ngawontenaken panginjilan ing Georgia.

Wekdal Wesley wangsul malih dhateng Inggris ing taun 1738, panjenenganipun dados sadhar dhateng kabetahan spiritualipun. Panjenenganipun wiwit sadhar bilih sampun dipunditimbali amrih mawartosaken Injil dhateng sadaya bangsa Inggris. Wonten ing misi punika, panjenenganipun kasil anggènipun narik kawigatén tiyang kathah, mliginipun tiyang buruh, kanggé pitados dhateng Injil,

Cathetan suku

Pranala njawi 
 John Wesley (1703 -- 1791) 

Artikel mawa basa krama
Téolog Kristen
Téolog Inggris
Rita Sugiarto () punika salah setunggaling penyanyi saha komponis lagu dhangdhut ingkang asalipun saking Indonésia. Rita Sugiarto wiwit misuwur namanipun nalika dhuét ndisi swanten wonten ing filem-filem Rhoma Irama, kados ta filem kanthi irah-irahan "Gitar Tua" ,"Berkelana", saha "Darah Muda".
Sasampunipun punika, Rita Sugiarto lajeng solo karir saha ndamel lagu, umpaminipun lagi ingkang irah-irahanipun Jacky. Lagu kanthi irah-irahan Jacky punika dipundamel Rita Sugiarto nalika Rita dados garwanipun penyanyi ingkang nainipun Jacky Zimah.
Penyanyi dhangdhut senior kanthi nama Rita Sugiarto boten kesupen gadhah penerus wonten ing karir ingkang dipunyasa. Kadosta Rhoma Irama ingkang sukses ngorbitaken Ridho roma, Mekaten ugi Hj. Elvie Sulkaesih ingkang langkung rumiyin ngorbitakn Fitria Sukaesih ingkang kodhang dados biduanita dhangdhut. Rita Sugiarto ugi badhé ngorbitaken putranipun ingkang anami Rafie Zimah. Putra punika asil pernikahan kaliyan penyanyi Zacky Zimah. Kajawi punika, Rafie Zimah pancen remmen main musik kados ta ngeband. Rita Sugiarto ugi nyiapaken lagu-lagu ingkang dipundamel piyambak kanggé Rafie Zimah. Rita Sugiarto ugi nglatih saha ngarahaken putranipun saéngga nalika nyanyi mangké pancen sampun profésional.

Diskografi 
Lagu ingkang naté dipunyanyekaken Rita Sugiarto.

 Sahdu " - duet Rhoma Irama
 Piano " - duet Rhoma Irama
 Zaenal
 Jacky
 Pacar Dunia Akherat
 Cinta Setenga Mati
 Biarlahj Merana
 Idaman Hati
 Lukaku
 Siksa Kubur
 Permata Biru
 Cinta Berawan
 Air Bunga
 Cinta Putih
 Cinta Setenga Mati
 Kupu Kupu
 Bukan Yang Kupinta
 Sejuta Luka
 Rindu Menanti
 Khusus malam Ini
 Iming iming
 Kuping panas
 Makin Sayang
 Joget feat rhoma irama
 Si kecil
 Kupu kupu

Filmografi 
Film ingkang naté dipunbintangi Rita Sugiarto.
 Darah Muda - 1977
 Perjuangan dan Doa - 1980
 Dilihat Boleh Dipegang Jangan - 1983
 Gitar Tua
 Berkelana

Cathetan suku 

Lair 1960
Aktris Indonésia
Penyanyi Indonésia
Penyanyi Dhangdhut
Bill Murray utawa William James "Bill" Murray () ing Wilmette, Illinois, Amérikah Sarékat, inggih punika salah satunggalipun aktor lan ugi bintang lawak saking Amérikah Sarékat. Panjenenganipun misuwur amargi main ing acara Saturday Night Live ing taun 1977. Sasanèsipun punika, panjenenganipun naté menangaken nominasi Academy Award lan Emmy Award. Panjenenganipun wiwit kariér ing jagad filem awit taun 1976. Bill naté main filem lawak Stropes, Groundhog Day, Caddy Shack, Ghost Busters, lan Rushmore. Kalebet ugi ing filem-ipun ingkang misuwur Lost in Translation, Broken Flowers, lan The Royal Tenenbaums. Ngantos dumugi filem Lost in Translation, Bill Murray kasil mlebet nominasi kanggé aktor ingkang saé piyambak ing adicara Academy Award.

Gegayutan kaliyan pagesanganipun, Bill Murray naté palakrami kaliyan Margaret Murray (1980-1996). Nanging palakrami punika boten saged dangu amagi Bill selingkuh kaliyan desainer kostum Jennifer Butler. Pungkasanipun kekalihipun pegatan. Salajengipun, Bill palakrami malih kaliyan Butler nalika tanggal 4 Juli 1997. Saking kalih tiyang èstri garwanipun punika, Bill Murray patutan cacah enem ingkang sedayanipun punika jaler.

Filmografi
 1975 TARZOON: SHAME OF THE JUNGLE 1976 NEXT STOP, GREENWICH VILLAGE 1977–1980 SATURDAY NIGHT LIVE 1978 ALL YOU NEED IS CASH 1979 MEATBALLS 1979 MR. MIKE'S MONDO VIDEO 1980 WHERE THE BUFFALO ROAM 1980 CADDYSHACK 1981 STRIPES 1982 TOOTSIE 1984 GHOSTBUSTERS 1984 NOTHING LASTS FOREVER 1984 THE RAZOR'S EDGE 1986 LITTLE SHOP OF HORRORS 1988 SHE'S HAVING A BABY 1988 SCROOGED 1989 GHOSTBUSTERS II 1990 QUICK CHANGE 1990 HAMLET 1991 WHAT ABOUT BOB? 1993 GROUNDHOG DAY 1993 MAD DOG AND GLORY 1994 ED WOOD 1996 KINGPIN 1996 LARGER THAN LIFE 1996 SPACE JAM 1997 THE MAN WHO KNEW TOO LITTLE 1998 WILD THINGS 1998 RUSHMORE 1999 CRADLE WILL ROCK 2000 CHARLIE'S ANGELS 2001 OSMOSIS JONES 2001 THE ROYAL TENENBAUMS 2003 LOST IN TRANSLATION 2003 COFFEE AND CIGARETTES 2004 GARFIELD: THE MOVIE 2004 THE LIFE AQUATIC WITH STEVE ZISSOU 2005 BROKEN FLOWERS 2005 THE LOST CITY 2006 GARFIELD: A TAIL OF TWO KITTIES 2007 THE DARJEELING LIMITED 2008 GET SMART 2008 CITY OF EMBER 2009 THE LIMITS OF CONTROL 2009 FANTASTIC MR. FOX 2009 ZOMBIELAND 2010 GET LOW 2010 PASSION PLAY 2012 MAD 2012 MOONRISE KINGDOM''

Pranala njawi 

*

Cathetan suku 

Artikel mawa basa krama
Murray
Murray